**Prilog 4.**

**Protokol za čišćenje i dezinfekciju prostora Grada Pula-Pola**

1. **Preduvjeti za čišćenje i dezinfekciju prostora**

* Sve podne površine moraju biti dostupne za čišćenje i dezinfekciju (na pod se ne smiju odlagati registratori, spisi, knjige...).
* Nakon završetka radnog procesa korištenu dokumentaciju uredno složiti kako bi se mogao provesti postupak dezinfekcije radnog stola.
* Čišćenje i dezinfekciju prostora (uredi, sanitarni prostori, komunikacijski prostori) provoditi svakodnevno,
* Čišćenje i dezinfekciju prostora Sale za vjenčanje potrebno je obaviti nakon svakog sklapanja braka ili životnog partnerstva,
* Nakon obavljenih poslova čišćenja i dezinfekcije isto evidentirati u odgovarajuću Evidenciju.

1. **Čišćenje i dezinfekcija uredskih prostora i hodnika**

* Prije početka čišćenja staviti masku i rukavice. Izbjegavati dodirivanje lica i očiju tijekom čišćenja.
* Otvoriti prozore da se prostori provjetravaju.
* Radne površine, telefone i tastature prebrisati dezinfekcijskim sredstvom uz upotrebu papirnatih ručnika.
* Prekidače i kvake prebrisati dezinfekcijskim sredstvom.
* Podove u hodnicima i uredima oprati sredstvom za pranje poda i nakon toga dezinficirati.

1. **Čišćenje i dezinfekcija sanitarnih prostora**

* Prije početka čišćenja staviti masku i rukavice. Izbjegavati dodirivanje lica i očiju tijekom čišćenja.
* Otvoriti prozore (ukoliko postoje) da se prostori provjetravaju.
* Očistiti umivaonik, slavinu i WC školjku i ostale dostupne površine u sanitarnom prostoru univerzalnim sredstvom za čišćenje sanitarija te nakon toga dezinficirati.
* Prekidače, kvake, tipkalo vodokotlića, ručku WC četke, dozator sapuna i dezinfekcijskih sredstava, držače papirnatih ručnika i toaletnog papira prebrisati dezinfekcijskim sredstvom.
* Kantu za otpad nakon pražnjenja prebrisati dezinfekcijskim sredstvom i staviti novu jednokratnu plastičnu vrećicu.
* Podove u sanitarnom prostoru oprati sredstvom za pranje poda i nakon toga dezinficirati.

1. **Učestalost čišćenja i dezinfekcije**

* Čišćenje i dezinfekciju prostora (uredi, sanitarni prostori, komunikacijski prostori) provoditi jednom dnevno, te nakon svakog sklapanja braka ili životnog partnerstva.
* Čišćenje najčešće korištenih površina često dodirivanih rukama (kvake, rukohvati i sl.) po potrebi će se provoditi 2 puta dnevno te nakon svakog sklapanja braka ili životnog partnerstva.